钦定古今图书集成/明伦汇编/氏族典/第252卷 > 张罗彦
## 钦定古今图书集成/明伦汇编/氏族典/第252卷 > 张罗彦

按《明外史张罗俊传》：“罗彦，字仲美，举崇祯元年进士，
授行人，擢吏部稽勋主事，屡迁文选郎中。秩满，迁光
禄少卿。同邑少卿史𡎊坐赃瘐死，忌者诬其私𡎊，遂
落职归。十七年，乡郡被兵，罗彦等纠乡兵二千分陴
守。李建泰亲军为内应，城遂陷。罗彦见贼入急，还家
投缳死，子晋赴井死。罗彦妻赵、妾宋氏、钱氏及晋妻”
师，皆先罗彦投井死，独赵不沉，家人出之，再投又不
沉，乃免。